Nyártól forgatják az Indiana Jones-filmek ötödik részét | nuus.hu
2020.02.18 | 16:32
A sorozat címszereplője, Harrison Ford közölte a jó hírt.
Többszörös késedelem után nyártól kezdik el forgatni az Indiana Jones-kalandfilmek ötödik részét – közölte a filmek címszereplője, Harrison Ford. A 77 éves színész Ellen DeGeneresnek adott interjújában beszélt újabb filmjéről, amelyet mint mondta, mindig “nagy-nagy élvezet” forgatni.
Steven Spielberg filmrendező ismét Harrison Fordot akarja látni Henry Walton régészprofesszor szerepében. Ford 1981 óta négyszer alakította Waltont, legutóbb 2008-ban az Indiana Jones és a kirstálykoponya királysága című filmben. A forgatókönyvet David Koepp írja, a történetről még semmilyen részlet nem látott napvilágot. Ha elkezdik nyáron forgatni a filmet, az a tervek szerint a jövő nyáron kerülhet a mozikba.